ཡང་སྤྱི་འཐུས་ཁག་ཅིག་ནས་གསར་འབྱོར་ཚོ་བོད་ནས་༧གོང་ས་མཆོག་ལ་མཇལ་བའི་ཆེད་དུ་རྒྱ་གར་ལ་ཡོང་བ་ཡིན་པས་བཞུགས་སྒར་ཉེ་འཁྲིས་སུ་གང་ཐུབ་ཀྱིས་གནས་ཐབས་བྱེད་ཀྱི་ཡོད་ནའང་།དྷ་རམ་ས་ལར་ཁ་བྲལ་ཏེ་སླར་ཡང་རྒྱ་གར་བྱང་ཤར་ཁུལ་དུ་འགྲོ་དགོས་བྱུང་ཚེ།ཁོ་ཚོའི་འཚོ་གནས་ལ་གྱོང་གུད་ཐེབས་ཀྱི་ཡོད་པར་བརྟེན།བཞུགས་སྒར་རང་མིན་ནའང་དྷ་སའི་ཉེ་འཁོར་སོགས་ནས་སྡོད་ཁང་མཁོ་སྤྲོད་ཅིག་གནང་ཐབས་དགོས་གལ་ཆེ་སྐོར་དང་།གསར་འབྱོར་བ་བརྒྱ་ཆ་༩༠ཡིས་ཧི་མ་ལའི་རི་རྒྱུད་བརྒལ་ཏེ་རྒྱ་གར་ནང་ཡོང་དོན་ནི་བོད་ཀྱི་འཐབ་རྩོད་ཆེད་ཡིན་ནའང་།ཉེ་བའི་ལོ་ཤས་ནང་ལོ་ན་༡༨འོག་གི་བོད་ནས་གསར་དུ་འབྱོར་བ་རྣམས་བོད་ཁྱིམ་སློབ་གྲྭར་བཏང་སྟེ་ལོ་གཅིག་གི་རྗེས་ཡིག་རྒྱུགས་མ་ལོན་པར་སློབ་ཕྲུག་༧༠དང་༨༠ཡས་མས་ལྷག་འགྲོ་ཡི་ཡོད།དེར་བརྟེན།བོད་ནས་བཀའ་ཤག་ནས་གང་ཐུབ་ཀྱིས་སྡོད་གནས་ངེས་མེད་དུ་གྱུར་བའི་གསར་འབྱོར་བ་ཚོའི་བདེ་སྡུག་ལ་ལྟ་རྟོག་བྱེད་རྒྱུ་ནི་གཞིས་ཆགས་སྲ་བརྟན་ལས་གལ་ཆེ་སྐོར་སོགས་བརྗོད་སོང་།